Ta predlog se osredotoča na uskladitev in poenostavitev. Spremembe so omejene na tiste, ki omogočajo, da poenostavitve, predlagane v finančni uredbi, polno učinkujejo v praksi, pri čemer se ohranjajo potrebne posebnosti 11. ERS.

ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum), in zlasti člena 10(2) Notranjega sporazuma,

ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, kakor je bil nazadnje spremenjen (v nadaljnjem besedilu: Sporazum o partnerstvu AKP-EU),

Prvi del, tj. „Temeljne določbe“, je razdeljen na 11 naslovov: Predmet urejanja, področje uporabe in splošne določbe; Finančna načela; Sredstva ERS in njegovo izvajanje; Finančni udeleženci; Prihodki; Odhodki; Različne izvedbene določbe; Instrumenti financiranja; Letni zaključni računi in drugo finančno poročanje ter Zunanja revizija in razrešnica.

–smiselno se uporabljajo nekatere določbe finančne uredbe. V takem primeru je treba veljavne določbe razumeti in uporabljati v razumnem okviru ERS kot celote in ne dobesedno.

v skladu s posebnim zakonodajnim postopkom,

ob upoštevanju naslednjega:

(1)Uredba Sveta (EU) 2015/323 določa podrobna pravila za finančno izvajanje 11. Evropskega razvojnega sklada (v nadaljnjem besedilu: 11. ERS), ki se nanašajo zlasti na veljavna načela; sestavo sredstev 11. ERS; finančne udeležence in subjekte, ki so pooblaščeni za opravljanje nalog izvrševanja proračuna; sklepe o financiranju, obveznosti in plačila; instrumente financiranja, vključno z javnimi naročili, nepovratnimi sredstvi, finančnimi instrumenti in skrbniškimi skladi Unije; pripravo zaključnega računa in računovodstvo; zunanjo revizijo, ki jo opravi Računsko sodišče, in razrešnico, ki jo podeli Evropski parlament, ter Sklad za spodbujanje naložb, ki ga upravlja Evropska investicijska banka.

(2)Zaradi poenostavitve in usklajenosti je bila Uredba (EU) 2015/323 kolikor je mogoče usklajena z Uredbo (EU, Euratom) št. 966/2012 Evropskega parlamenta in Sveta in Delegirano uredbo Komisije (EU) št. 1268/2012. Takšna uskladitev je bila dosežena z neposrednimi sklicevanji na navedeni uredbi ter je po eni strani omogočila preprosto ugotavljanje posebnosti v finančnem izvajanju 11. ERS in po drugi strani zmanjšala raznolikost pravil Unije glede financiranja na področju zunanjih ukrepov, ki po nepotrebnem obremenjuje prejemnike, Komisijo in druge zadevne udeležence.

(3)Uredba (EU, Euratom) št. 966/2012 in Delegirana uredba (EU) št. 1268/2012 sta bili združeni in nadomeščeni z enim samim pravnim aktom, tj. Uredbo (EU) [nova finančna uredba], ki je uvedla precejšnje spremembe in izboljšave ter poenostavila finančna pravila, ki se uporabljajo za splošni proračun Unije. Zaradi poenostavitve bi bilo treba finančno uredbo, ki se uporablja za 11. ERS, čim bolj uskladiti z navedeno uredbo. Zaradi pravne jasnosti in ob upoštevanju precejšnjega števila sprememb, ki so potrebne za navedeno uskladitev, bi bilo treba Uredbo (EU) 2015/323 razveljaviti in nadomestiti s to uredbo.

(4)Opozoriti je treba, da poleg te uredbe okvir za finančno izvajanje 11. ERS sestavljajo Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisan v Cotonouju dne 23. junija 2000, spremenjen v Luxembourgu 25. junija 2005 in v Ouagadougouju 22. junija 2010 (v nadaljnjem besedilu: sporazum iz Cotonouja), zlasti njegova Priloga IV, Notranji sporazum, Sklep Sveta 2013/755/EU z dne 25. novembra 2013 o pridružitvi čezmorskih držav in ozemelj Evropski uniji (v nadaljnjem besedilu: sklep o pridružitvi čezmorskih držav in ozemelj) in Uredba Sveta (EU) 2015/322.

(5)Finančno izvajanje 11. ERS bi moralo potekati v skladu z načeli enotnosti in točnosti proračuna, obračunske enote, specifikacije, dobrega finančnega poslovodenja in preglednosti. Ob upoštevanju večletne ureditve 11. ERS se zanj ne bi smelo uporabljati proračunsko načelo enoletnosti.

(6)Določiti je treba podrobna pravila za plačilo prispevkov držav članic v 11. ERS, ustanovljen z Notranjim sporazumom, in za dodelitev finančne pomoči čezmorskim državam in ozemljem, za katera se uporablja Četrti del Pogodbe.

(7)Pravila o finančnih udeležencih, tj. odredbodajalcih in računovodjih, prenosu pooblastil njihovih nalog ter njihovi odgovornosti bi bilo treba uskladiti z Uredbo (EU, Euratom) [nova finančna uredba], saj ti udeleženci delujejo v okviru Komisije, kadar ta izvaja ERS v skladu s to uredbo.

(8)Določiti je treba podrobna pravila, v skladu s katerimi odredbodajalec na podlagi prenosa pooblastil v tesnem sodelovanju z nacionalnim ali regionalnim odredbodajalcem, odredbodajalcem znotraj držav AKP ali teritorialnim odredbodajalcem vzpostavi potrebne ureditve za zagotavljanje pravilnega izvajanja dejavnosti.

(9)Pravila o načinih izvrševanja, tj. o prenosu nalog izvrševanja proračuna ter o njegovih pogojih in omejitvah, bi bilo treba uskladiti z Uredbo (EU, Euratom) [nova finančna uredba]. Poleg tega bi bilo treba za zagotovitev skladnega izvajanja financiranja zunanjega delovanja vstaviti določbo o nadaljnjem prenosu nalog izvrševanja proračuna, ki bi odsevala določbo iz Uredbe (EU) št. 236/2014 Evropskega parlamenta in Sveta. Ta uredba bi morala kljub temu vsebovati posebne določbe o začasnem nadomeščanju nacionalnega odredbodajalca, o poveritvi nalog ponudniku storitev s strani držav AKP in čezmorskih držav in ozemelj (v nadaljnjem besedilu: ČDO) ter o krepitvi zaščite finančnih interesov EU v primeru posrednega upravljanja z državami AKP in ČDO.

(10)Kadar Komisija izvaja 11. ERS v skladu s to uredbo, bi bilo treba določbe o sklepih o financiranju uskladiti z določbami Uredbe (EU, Euratom) [nova finančna uredba].

(11)Pravila o obveznostih bi bilo treba uskladiti s pravili iz Uredbe (EU, Euratom) [nova finančna uredba] z izjemo začasnih obveznosti. Poleg tega bi bilo treba omogočiti podaljšanje rokov, kjer je to potrebno za ukrepe, ki se izvajajo v okviru posrednega upravljanja s strani držav AKP ali ČDO.

(12)Roke za plačila bi bilo treba uskladiti z roki iz Uredbe (EU, Euratom) [nova finančna uredba]. Sprejeti bi bilo treba posebne določbe, kadar državam AKP in ČDO ni poverjena izvedba plačil v okviru posrednega upravljanja in kadar zato Komisija še naprej opravlja plačila prejemnikom.

(13)Različne izvedbene določbe, ki se nanašajo na notranjega revizorja, dobro upravljanje in pravna sredstva, informacijski sistem, elektronski prenos, e-upravo, upravne in denarne kazni ter uporabo centralne baze podatkov o izključitvah, bi bilo treba uskladiti z določbami Uredbe (EU, Euratom) [nova finančna uredba]. Poleg tega bi bilo treba okrepiti zaščito finančnih interesov EU s kaznimi v primerih, v katerih se 11. ERS izvaja v okviru posrednega upravljanja z državami AKP in ČDO.

(14)Pravila o javnih naročilih, nepovratnih sredstvih, nagradah in strokovnjakih bi bilo treba uskladiti s pravili iz Uredbe (EU, Euratom) [nova finančna uredba]. Pravila o finančnih instrumentih in skrbniških skladih EU bi bilo treba uskladiti s prilagoditvami zaradi narave 11. ERS. Pri zagotavljanju proračunske podpore ČDO bi bilo treba upoštevati institucionalne povezave z zadevno državo članico.

(15)Pravila o pripravi zaključnega računa in računovodstvu ter zunanji reviziji in razrešnici bi morala odsevati pravila iz Uredbe (EU, Euratom) [nova finančna uredba].

(16)Določiti je treba pogoje, v skladu s katerimi mora Računsko sodišče izvajati svoja pooblastila v zvezi z 11. ERS.

(17)Določiti je treba pogoje, v skladu s katerimi Evropska investicijska banka (v nadaljnjem besedilu: EIB) upravlja sredstva ERS.

(18)Določbe v zvezi z nadzorom sredstev 11. ERS, ki jih upravlja EIB, s strani Računskega sodišča bi morale biti skladne s tristranskim sporazumom, sklenjenim med Računskim sodiščem, EIB in Komisijo, ki je predviden v členu 248(4) Pogodbe.